text: Красимир Аврамов: От Васил Найденов получих истинска подкрепа
  https://blitz.bg/shoubiznes/krasimir-avramov-ot-vasil-naydenov-poluchikh-istinska-podkrepa_news39147.html Blitz.bg
  Красимир Аврамов и Джина Стоева в "Нарисувай се..."
  София, България 10 Март 2009, 14:08 522 прочита 0 коментара
  Победителят в тазгодишното издание на българската Евровизия – Красимир Аврамов, е специален гост в рубриката "Нарисувай се..." по Фен ТВ, която зрителите ще видят на 14 март, от 13.00 часа. Певецът избра да се "нарисува" с песни, които са оставили ярък отпечатък в неговата кариера.
  Аудиторията на музикалната телевизия ще има възможността да види песента "Лудостта на величията", с която Аврамов стана популярен в България преди 15 години. Той ще разкаже и как е дошла идеята да се надпява с автомати Калашников на концерта му в Античния театър на Пловдив.
  Шиниъд О'Конър пък е изпълнителката, която му е дала вдъхновение да смени пантомимата с музиката. Безспорно най-много емоции у изпълнителя предизвика представянето на песента "Илюжън", с която спечели надпреварата в конкурса БГ Евровизия. "Васил Найденов е човекът, който ме подкрепи в най-тежките дни след конкурса. За което искренно му благодаря. Получих много удари в личен и професионален план, но в същото време и много хора застанаха зад мен. Част от колегите, които ме нападнаха, също вече ми се извиниха", сподели Красимир Аврамов.
  Ден по-късно, на 15 март, главен герой в "Нарисувай се..." ще бъде Джина Стоева. Нейният избор от песни я връща към детството, към различни периоди от нейния живот, в който е изживявала голяма любов. Изпълнителката признава, че една от най-големите промени в личен план е изиграло шоуто за оцеляващи "Сървайвър". Тя разкри в предаването, че има човек до себе си, и обича да го провокира в стил последния й хит "Малка мръсница". "Мъжете обичат жените с инициатива и няма какво да се лъжем – падат си по "мръсници". На мен също ми допадат игрите и често изненадвам мъжа до себе си", заявява Джина. /БЛИЦ